送張無夢歸天台
作者：陳堯叟
朝代：宋

paragraphs: 山人之所隠，臨海赤城閒。
天台峰峨峨，剡水聲潺潺。
絕頂一室非塵寰，忘形終日同雲閒。
仙軿每戾止，人迹絕躋攀。
沆瀣挹朝味，冰雪留童顔。
手持百首還元詩，詩成自謂人不知。
世人得之蹈，希夷自此遊。
朝市皆爭識形儀，承禎以道遇明主。
子訓賣藥歸會稽，張君今能盡繼之。
冥冥孤鴻東南飛，邈然不負煙霞期。